cyanic-selkie/wikianc huggingface dataset:
Verdenscupen i orientering 1990
Verdenscupen i orientering 1990 var den 3. utgaven av Verdenscupen i orientering. Den besto av 8 arrangementer som foregikk i Polen, Danmark, Norge, Canada, USA, Sveits, Frankrike og Tyskland. Den bestod av 8 verdenscuprunder i 8 ulike land.
Terje Kvam
Terje Kvam (født 10. desember 1944 i Levanger) var domkantor i Oslo domkirke.
Han vokste opp i India, hvor han fikk han sin første klaverundervisning. Han tok klavereksamen ved Trinity College i London tidlig på sekstitallet og organisteksamen ved Musikkonservatoriet i Oslo i 1963, nitten år gammel. Orgellærer var Arild Sandvold, domorganist i Oslo fra 1933 til 1966. Kvam har i tillegg til sin musikalske utdannelse tatt teologisk embetseksamen.
Fra 1971 til 1972 studerte han orgel og orkesterdireksjon i Stuttgart med professorene Rilling, Gönnenwein og Grischkat. Ved siden av organiststilling i Tøyen kirke fra 1960 til 1967 og i Nordstrand kirke fra 1968 til 1982 hadde han drøyt fem års erfaring som lærer i liturgikk og liturgisk sang ved Menighetsfakultetet og ett år som sekretær for liturgikommisjonen og salmebokkomiteen bak seg da han inntrådte i stillingen som domorganist 30. juni 1982. Fra 1973 til 1993 var han også lektor i kirkemusikk og korledelse ved Musikkhøgskolen i Oslo.
Kvam har hatt stor betydning for oppbyggingen av den kirkemusikalske virksomheten i Oslo domkirke.
Han er gift med sangeren Marianne Hirsti og har seks barn.
Kim Ki-nam
Kim Ki-nam (født 28. august 1929 i Wonsan) er en nordkoreansk politiker og diplomat. Han er nestleder i Komiteen for fredelig gjenforening av fedrelandet, og har i den anledning besøkt Sør-Korea flere ganger. Han er også sekretær i Koreas arbeiderparti, og har vært flere perioder i den øverste folkeforsamlingen, etter at han ble innvalgt første gang i november 1977.
Cambarus obeyensis
Cambarus obeyensis  eller «Obey crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Marianne Wiig Storaas
Marianne Wiig Storaas (født 18. oktober 1972) er en norsk billedkunstner. Hun er utdannet fra Statens kunstakademi og Oslo Tegne- og Maleskole og har deltatt på en rekke gruppeutstillinger ved bl.a Stenersenmuseet, Museet for Samtidskunst, Bergen Kunstforening, Oslo Kunstforening , Samtidskunstforum, Bomuldsfabriken Kunsthall , Haugar Kunstmuseum , Galleri Christian Torp og Edsvik Konsthall i Sverige, Röda Sten i Göteborg, Den Frie Udstilling i København, «Storm Centres» Watou i Belgia og separatutstillinger i bl.a. Kunstnerforbundet, Landsforeningen Norske Malere og Trafo Kunsthall.
Innkjøpt
Utsmykking / offentlig oppdrag
Verv
Presstøping
Det smeltede metallet er oftest en lettmetall-legering som inneholder bly, tinn, sink, aluminium og/eller magnesium.
Ford Kuga
Ford Kuga (2008–) er en liten SUV fra den amerikanske bilprodusenten Ford.
Første utgave (2008–12) ble bygd i Saarlouis i Tyskland og solgt ny i Norge. Den kunne fåes med firehjulsdrift fra svenske Haldex.
Andre utgave (C520, 2012–) kom med Ford's eget system for firehjulsdrift, og ble i Norge solgt fra kroner 375 000 og opp. Produksjon ble lagt til Russland, Kina og Spania, samt USA, der den ble solgt som Ford Escape.
I 2017 fikk Kugaen et utseende som lignet mer på den nye Ford Edge. Utstyrsnivåene har vært Trend, Titanium og sportslige ST.
Parrhasius
Parrhasius er en slekt av glansvinger som tilhører underfamilien stjertvinger (Theclinae).
Utseende
Middelsstore (vingespenn 30-40 millimeter) stjertvinger med én kort og én lengre stjert på bakvingen. Som hos mange andre stjertvinger er hannens overside skinnende blå med mørke ytterkanter, hunnen er mer brunlig. Undersiden er grå med tynne, hvite tverrstreker som gjerne danner en "W" i bakvingen, og en oransje flekk ved bakhjørnet.
Levevis
I alle fall den vidt utbredte Parrhasius m-album har larver som lever på eikeslekten (Quercus spp.). Artene har flere generasjoner hvert år, opptil seks i det sørlige USA, med en generasjonstid på litt over en måned. Et spesielt trekk er at disse sommerfuglene gjerne fanges i lysfeller, de er dermed etter alt å dømme delvis nattaktive.
Utbredelse
Disse artene lever i Nord-Amerika nord til Kansas, i Mellom- og Sør-Amerika.
Gerd (andre betydninger)
Gerd kan sikte til:
Roselle (Illinois)
Roselle er en amerikansk by som ligger i DuPage County i Illinois.
Den har 22,763 innbyggere (2010) og dekker et areal på 5,5 kvadratmile.
National String Instrument Corporation
National String Instrument Corporation var et instrumentfirma som ble formet for å bygge de første resonatorgitarene. National produserte også de første resonatorvariantene av ukuleler og mandoliner. Firmaet ble grunnlagt i 1927 av George Beauchamp og John Dopyera.
Ervika (Bjugn)
Ervika er ei grend i Ørland kommune i Trøndelag, på sørsiden av Bjugnfjorden. Grenda har privat barnehage, men ikke skole eller forretninger. Bjugn kirke ligger i Ervika.
Polícia de Segurança Pública
Polícia de Segurança Pública (PSP) er det borgerlige politiet i Portugal, med ansvar for å verne det republikanske demokratiet, opprettholde indre sikkerhet og beskytte borgernes rettigheter. I det daglige er PSP mest kjent for uniformert patruljering av bymessige områder, mens landlige områder vanligvis patruljeres av Guarda Nacional Republicana (GNR), et gendarmeri. PSP fokuserer på forebygging og proaktiv patruljering, mens etterforskning av kriminalitet tilligger Polícia Judiciária, som er en helt separat organisasjon.
PSP har sin opprinnelse fra Corpo de Polícia Civil opprettet 2. juli 1867.
Lisle (Illinois)
Lisle er en amerikansk by som ligger i DuPage County i Illinois.
Den har og dekker et areal på 18,63 km².
Cambarus parvoculus
Cambarus parvoculus  eller «mountain midget crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Bergens Glassmesterlaug
Bergens Glassmesterlaug ble stiftet 11. oktober 1909, men har lover fra 14. januar 1910 som derfor regnes som foreningens stiftelsesdag.
Glasmagere i Bergen kan dokumenteres fra begynnelsen av 1500-tallet, men det først på 1600-tallet at en egentlig laugsdannelse fant sted. Det bestod frem til 1860-årene, da det sammen med flere andre håndverkslaug, ble nedlagt. I 1909 gjenopptok glassmester A. Knag tråden og i januar 1910 ble de første lover vedtatt og Knag valgt som formann for Bergen Glassmesterlaug.
For å få med hele fagets bredde, har foreningen senere åpnet opp for at også produsenter, bearbeidere og fasadebyggere kan være medlem av lauget.
Tiberias
Tiberias (hebraisk:, Tveria; gresk: Τιβεριάς, Tiberias; arabisk: طبرية, Tabariyyah) er en by i Israel med 42 610 innbyggere (2015). Byen ligger ca. 200 meter under havet, i fjellskråningene ved vestbredden av Genesaretsjøen med utsikt over sjøen og mot Golanhøyden (Ha'Golan) i bakgrunnen.
Byen ble grunnlagt i år 20 e.Kr. av Herodes Antipas, sønn av Herodes den store og ble oppkalt etter den samtidige romerske keiser Tiberius.
Etter at Jerusalem og tempelet i Jerusalem ble ødelagt i 70 e.Kr., ble Tiberias jødenes religiøse sentrum, og byen var en av de fire hellige jødiske byene.
I 613 fant det jødiske opprøret mot Østromerriket sted i Tiberias. Etter at Jerusalem ble erobret av araberne, fikk 70 familier fra Tiberius tillatelse til å vende tilbake til byen. Kalifene i Umajjadene oppførte et av sine palasser i det nordre Tiberias, ved Khirbet al-Minya.
Under korstogene stod slaget ved Hattin 4. juli 1187 rundt 8,5 km vest for byen.
Mange jødiske historiske personer har bodd i byen eller omegnen, og en del av dem er begravet her, for eksempel Maimonides og rabbi Akiva. Byen har derfor hatt en stor rolle i den jødiske historie. Vest for Tiberias er drusernes største helligdom, Jetros grav. Byen er i dag en populær ferieby med et mildt vinterklima og meget varme sommerdager.
Byen er videre et administrativt, handelsmessig og kulturell senter i regionen.
Hermann Paul Nitsche
Hermann Paul Nitsche (født 25. november 1876 i Colditz, henrettet 25. mars 1948 i Dresden) var en tysk nazi-lege som var direktør på helse- og forpleiningsanstaltene Lepizig-Dösen og Pirna-Sonnenstein. Etter nasjonalsosialistenes maktovertagelse ble han medisinsk leder for systematiske avlivinger av funksjonshemmede og psykisk syke personer i Aktion T4.
Nitsche ble etter krigen dømt til døden for forbrytelser mot menneskeheten.
Karriere
Fra 1904 til 1908 var han assistent hos psykiateren Emil Kraepelin og assistent- og avdelingslege i städtischen Irrenanstalt in Frankfurt am Main så vel som ved universitetsklinikkene i Heidelberg og München. I 1913 ble han overlege i Dresden.
Sammen med grunnleggeren av den tyske rasehygiene, Alfred Ploetz, godt kjent siden 1910, beskjeftiget Nitsche seg med utsillingen vedrørerende rasehygien ved den internasjonale hygieneutstilling i Dresden i 1911. Senere virket han som psykiater i Pirna ved helse- og pleieanstalten på Schloss Sonnenstein, som han ledet kommissarisk fra 1914 til tidlig i 1918.
Certego
Certego AS, tidligere Låsgruppen, er en leverandør av varer og tjenester innenfor bransjen lås og beslag. Bedriften ble etablert i 1996 og har hovedkontor i Oslo, samt 20 lokasjoner i Norge.
Hermann Paul Nitsche
Leipzig-Dösen
I april 1918 ble han direktør for Heil- und Pflegeanstalt Leipzig-Dösen. Han ble professor i 1925, og avanserte i 1927 til rådgivende psykiater for anstalter i den saksiske landsregjering. Han befattet seg allerede tidlig i 1920-årene med hvordan man skulle fremgå vedrørende psykisk sykes forplantning. I vitenskapelige foredrag gikk han inn for å forholde sinnssykes forplantningsmuligheter. Allerede før 1933 gikk han for å være den ledende representant for den rasehygienisk innrettede psykiatri.
Certego
Certego er eid av Assa Abloy og består av tidligere Låsgruppen AS, B&T låsservice, Proffpartner Security AS, og Låsservice AS. CERTEGO AS er Norges ledende og største låsesmedselskap
Hermann Paul Nitsche
Pirna-Sonnenstein
Den 1. august 1928 trakk Nitsche seg tilbake som direktør ved helse- og forpleiningsanstalten Pirna-Sonnenstein. Også her arbeidet han vitenskapelig med spørsmål som genetikk og kriminalteknikk. Hans viktigste bidrag var kapittelet «Generell behandling og forebygging av psykiske sykdommer» (Allgemeine Therapie und Prophylaxe der Geisteskrankheiten) i «håndbok for psykiske lidelser» (Handbuch der Geisteskrankheiten) som var redigert av Oswald Bumke og ble regnet som et standardverk. På dette tidspunktet var han imidlertid motstander av tvangssterilisering.
En endring i synspunkt til fordel for tvangssterilisering merker man tydelig i 1930, da han var medforfatter av boken «sjelehygiene» (Seelische Hygiene) under den andre internasjonale hygieneutstilling i Dresden. Der tok han til orde for en «omfattende befolkningspolitikk». Senest i 1933, da tvangssterilisering ble offisielt innført gjennom «Lov om forebygging av genetisk syke etterkommere» (Gesetz zur Verhütung erbkranken Nachwuchses), talte han uten forbehold for innføringen av dette tiltaket.
Livsuverdig liv - Han ble nå kjent som talsmann for idéene til Karl Binding og Alfred Hoche. Fornektelsen av «livsuverdige liv» betraktet han ikke som noen benektelse av elementære menneskerettigheter, men tvertimot som et grunnleggende krav til humanitet.
Tidlig i 1936 innledet Nitsche i helse- og forpleiningsanstalten Pirna-Sonnenstein, etter eget initiativ en utsultende kost for å forhøye pasientenes dødsrate. I henhold til sine egne rasehygieniske forestillinger hadde de som «ballasteksistenser» mistet sine rettigheter til å leve videre, og utgjorde en unyttig finansiell belastning for samfunnet.
Darien (Illinois)
Den har og dekker et areal på 16,36 km².
Hermann Paul Nitsche
Pirna-Sonnenstein
T4: - Der fortsatte han som medisinsk leder, inntil Pirna-Sonnenstein ble omvandlet til en systematisk avlivningsanstalt. Mellom juni 1940 og september 1941 ble 13 720 funksjonshemmede og psykisk syke personer systematisk avlivet i slottsbygningens kjeller innenfor rammene av Aktion T4. I tillegg ble 1 031 fanger fra konsentrasjonsleirene avlivet i kjelleren. En annen sentrale person i utførelsen av dette massedrapet, var psykiateren og nevrologen Werner Heyde.
I januar 1940 gikk Nitsche tilbake til helse- og forpleiningsanstalten Leipzig-Dösen, og overtok den lokale offisielle virksomheten den 1. februar 1940.
Våren 1945 ble Nitsche arrestert i Sebnitz. Etterforskningsresultatene fra de sovjetiske myndighetene ble den 20. juni 1946 overleverte til de tyske justismyndighetene i Sachsen. Den 7. januar 1947 falt det en dom mot Nitsche og 14 andre leger og helsesøstre i Landgericht Dresden. Nitsche ble han dømt til døden. Etter at anken var avslått av Oberlandesgericht Dresden, ble han henrettet den 25. mars 1948 med giljotine.
Ugandas herrelandslag i fotball
Ugandas herrelandslag i fotball er det nasjonale fotballandslaget til Uganda sentralt i Øst-Afrika. Landslaget administreres av det nasjonale fotballforbundet Federation of Uganda Football Associations (FUFA), som ble opprettet i 1924, og ble en del av FIFA og CAF i 1959. Laget har aldri tatt seg til et VM-sluttspill, men har ved flere anledninger deltatt i Afrikamesterskapet.
Jørgen Hustad
Jørgen Ludolf Pedersen Hustad (født 29. januar 1896 i Gildeskål, død 31. mai 1978) var en norsk avisredaktør og arbeiderpartipolitiker.
South Holland (Illinois)
South Holland er en amerikansk by som ligger i Cook County i Illinois.
Jørgen Hustad
Hustad kom i kontakt med den sosialistiske bevegelsen i ungdommen, da han fra 1910 til 1914 jobbet ved jernbaneverkstedet i Narvik. Bare 19 år gammel ble han i 1915 ansatt som forretningsfører i avisen Nordlys i Tromsø. I desember fikk han i tillegg ansvaret som redaktør i avisen. Selv om en lokal avis som Nordlys den gang var en langt mindre og enklere bedrift enn i dag var dette et dristig valg. Avisens generalforsamling forutsatte da også at han skulle få en komité med til å hjelpe seg.
South Holland (Illinois)
Den har og dekker et areal på 18,79 km².
Jørgen Hustad
Fra Tromsø dro Hustad til Halden, der han begynte på lokalkontoret til Smaalenenes Social-Demokrat. Siden arbeidet han som redaktør i Østfold Arbeiderblad fra 1922 til 1927. Som redaktør ble han dømt til 90 dagers straff for å ha oppmuntret til militærstreik i 1924. Hustad satt i Haldens bystyre fra 1923 til 1928, og ble varaordfører dette året.
Etter krigen startet avisen i 1945 opp igjen under navnet Demokraten. Der var Hustad redaktør.
Hustad fortsatte den politiske virksomheten på sine eldre dager, og var blant annet aktiv i kampanjen for norske medlemskap i EF i 1972.
Aslan Maskhadov
Aslan Alivitsj Maskhadov (født 21. september 1951 i Kasakhstan, død 8. mars 2005 i Tolstoj Jurt, Tsjetsjenia) var folkevalgt andre president i den tsjetsjenske republikken Ichkeria.
Eksterne lenker
Biografier
Rapporter om hans død
Pernille Sjølett Hansen
Historie
Hennes karriere på scenen startet i 1994. Med Skjærgårdskoret/Kommunale musikkskolen sang hun i en oppsetning av musikalen Chess. Senere startet hun bandet Pål Sine Høner sammen med Siv Hinna, Gro Hinna, Pål Isdahl Solberg og Lisa Hjelme. Mens hun gikk på musikklinjen ved Sandefjord videregående skole, ble hun medlem av dansebandet Cheers.
I 2003 var hun medvokalist i JT & Fusion Band, og årene 2004–2006 var hun vokalist i dansebandet Convoy fra Revetal. Siden har hun reist rundt som trubadur, med store og små spillejobber i private lag, puber, firma-events og på konsertsteder. I 2009 ble hun med i duoen Kriama sammen med Kristin Rian. De ga ut singelen «Cold Hearted Ass», og samarbeidet ble avviklet i 2010.
I september 2011 ble hennes første soloutgivelse, singelen «liveSTAYalive», utgitt. Singelen inneholder sangen «Babysteps» i tillegg til tittelsporet. I forkant av dette startet hun sitt eget plateselskap Sealight Records. 23. mars 2012 ble hennes første album ME utgitt. Samme dag holdt hun signeringskonsert utenfor Platekompaniet/Farmandstredet i Tønsberg, og påfølgende uke ble det holdt konserter både på Tønsberg Bibliotek og Høyskolen i Vestfold. Releasekonserten ble holdt på utestedet Jernet.
Aage Andersen (bokser)
Aage Andersen (født 24. februar 1915, død 21. april 1973) var en norsk bokser som representerte Torshaug IF.
Dagny Sveaas
Dagny Sveaas (født 25. juni 1911 i Trondheim, død 23. juli 2002 i Drammen) var en norsk lege, industrieier, høyrepolitiker, kvinnesaksforkjemper, humanitær leder og nærradio-pionér.
Aage Andersen (bokser)
Han jobbet som bryggeriarbeider i Oslo.
Dagny Sveaas
Bakgrunn
Hun var datter av borgermester i Trondheim Ørnulf Lindboe og Kirsten Louise Sveaas, og barnebarn av konsul og trelasthandler i Drammen Anders Sveaas; hennes familie eide Kistefos Træsliberi. I 1939 ble hun gift i Nidarosdomen med konsul og disponent ved Kistefos Træsliberi Johannes Sveaas (1884–1960), som var 27 år eldre og en fjern slektning. Hun var kusine til Christen Sveaas (f. 1956); deres felles farfar hadde på slutten av livet giftet seg med en over femti år yngre sykepleier, noe som forklarer aldersforskjellen. Hun var selv storaksjonær og styremedlem i Kistefos, og i 1986 var hun Drammens største skatteyter. Hun og resten av familien solgte Kistefos i 1985 etter å ha avvist å selge til fetteren Christen, men han kjøpte senere tilbake aksjemajoriteten.
Virke
Hun ble utdannet jordmor i 1934 og cand.med. i Oslo i 1942. Hun var allmenpraktiserende lege i Drammen fra 1942. Hun var en foregangskvinne i forebyggende helsearbeid i Buskerud.
Hun var politiker for Høyre og var medlem av Drammen bystyre 1952–1975 og medlem av formannskapet i Drammen 1960–1975. Hun var også medlem av sosialstyret i Drammen 1968–1976, medlem av fylkestinget i Buskerud 1972–1979, medlem av Drammen helseråd 1976–1983 og medlem av forstanderskapet i Drammen Sparebank.
Hun var leder («formann») i Drammen Kvinnesaksforening fra 1959 og 2. nestleder i Norsk Kvinnesaksforening (NKF) på nasjonalt nivå fra 1960 til 1966; i ledertrioen satt også Eva Kolstad og Norges første kvinnelige høyesterettsdommer Lilly Bølviken. Fra 1966 til 1968 var hun 1. nestleder i NKF.
Hun hadde en lang rekke andre verv, bl.a. som nestleder i styret for Drammen Røde Kors og var med å etablere Barnehjelpen i Drammen.
Også som pensjonist var hun svært aktiv; hun var en av de første som startet nærradio i Norge, Kanal Blå i 1984, der hun hadde regelmessige sendinger frem til 1993. Hun var også den første formannen i Høyres Pensjonistforening i Drammen fra 1983 og var nestleder i Høyrepensjonistenes Landsforbund.
Mosaikkastrild
Mosaikkastrild er en fugl og den eneste arten i gruppen Emblema i familien astrilder. Den er endemisk til Australia.
Wenche Cumming
Wenche Skog Cumming (født 2. mai 1944) er en norsk politiker (SV). Hun var vararepresentant fra Troms på Stortinget i periodene 1989-1993 og 1993-1997.
Cumming er oppvokst på Sortland i Nordland og er pensjonert lærer. Fra 1979 bodde hun på Finnsnes i Lenvik kommune i Troms, der hun jobbet ved Finnsnes ungdomsskole. Hun var prosjektleder på Utviklingssenteret i Midt-Troms 1986-1994. Hun har sittet i Lenvik kommunestyre i flere perioder, og to perioder i Troms fylkesting. Hun var en kort periode fylkesråd for utdanning i 2009. I perioden 2007-2013 var hun medlem av Stortingets Riksrettsutvalg. Hun har vært leder for Senja lokallag av Folkeaksjonen oljefritt Lofoten, Vesterålen og Senja og medlem av landsstyret. Hun var leder av organisasjonen 2016-2017. I 2012 ble hun tildelt KS-medaljen. Wenche Cumming flyttet tilbake til Sortland i 2012. Siden november 2019 er hun medlem av landsstyret i Besteforeldrenes klimaaksjon.
Anita Lindblom
Anita Lindblom (født 14. desember 1937 i Hille, Gävle, død 6. september 2020 i Mandelieu-la-Napoule i Alpes-Maritimes i Frankrike) var en svensk schlagersanger og skuespiller, ved sin død bosatt i Frankrike.
Diskografi (utvalg)
Album
Kjente sanger med Anita Lindblom
Juniorasiamesterskapet i friidrett 2018
Juniorasiamesterskapet i friidrett 2018 var det 18. Juniorasiamesterskapet i friidrett som ble arrangert. Mesterskapet var for utøvere født fra 1999 til 2002, og ble arrangert fra 7. til 10. juni 2018 på Gifu Nagaragawa Stadium i Gifu i Japan.
Medaljetabell
{{legend|#ccf}} Vertland
Høyang-Polaris
Navnet Høyang-Polaris er satt sammen av to kjente norske varemerker: Høyang for aluminium og Polaris for rustfritt stål, kobber og støpejern. Polaris fabrikker A/S lå i Sandnes og ble kjøpt av ÅSV i 1974 og inngikk etter dette i det nye aksjeselskapet Høyang-Polaris A.S. Høyang-Polaris A.S ble kjøpt av det finske selskapet Hackman (1989) og Høyang-Polaris ble etter dette beholdt som varemerke på produkter solgt i Norge.
Kort tid etter at Hackmann overtok Høyang-Polaris, kjøpte selskapet også det gamle, finske selskapet Iittala. I 2003 ble alt av Hackmanns design-business flyttet over til Iittala. Iittala ble deretter kjøpt opp av Fiskars i 2007.
Fabrikken i Sandnes ble nedlagt i 2000 og i Rygge den 17. desember 2007.
Fiskars beholder fortsatt Høyang-Polaris sitt varemerke, de holder til i Nydalen i Oslo.
Cesar Romero
Cesar Romero (født 15. februar 1907 i New York City i USA, død 1. januar 1994 i Santa Monica i California) var en cubansk-amerikansk film- og TV-skuespiller. Han spilte The Joker i TV-serien Batman på 1960-tallet. I 1966 ble TV-serien overført til kinosalene, og Romero ble den første skuespilleren som portretterte The Joker i en film på kino.
Bakgrunn
Cesar Romeros far César Julio Romero var en italienskfødt importør-eksportør av maskiner til sukkerraffinering, mens moren var Maria Mantilla og var en kubansk konsertsangerinne. Hans bestefar var den kubanske forfatteren José Martí. Faren skaffet Cesar en jobb i en bank i Wall Street. Parallelt med bankarbeidet debuterte Romero i 1927 som danser.
Familiens liv endret seg dramatisk da foreldrene mistet sitt firma som drev med import av sukkervarer og de led dermed store tap under børskrakket på Wall Street i oktober 1929.
Skuespiller
Cesar Romero begynte i 1932 som skuespiller ved Broadway.
Heldigvis tillot Romeros inntjening fra mange Hollywood-filmer ham å kunne forsørge den store familien i årene etter børskrisen, som alle fulgte med ham til USAs vestkyst. I oktober 1942 vervet han seg som frivillig til US Coast Guard og han tjenestegjorde for en periode i Stillehavet. Han ble til slutt forfremmet til graden administrerende båtsmann.
Romero hadde hovedsakelig biroller i flere filmer fra 1930 frem til 1950-tallet. Han spilte Cisco Kid i seks western-filmer som ble produsert mellom 1939 og 1941. Romero danset og utførte komedier i filmer fra 20th Century Fox.
Han spilte ofte mot Carmen Miranda og Betty Grable, som f.eks. i Week-End in Havana og Spring in Rocky Mountains på 1940-tallet. I Den tynne mann (1934), spilte Romero en skurkeaktig støtterolle overfor filmens største stjerne William Powell.
Han har også opptrådt som Grev Dracula i Rod Serlings Night Gallery, og har hatt en gjesteopptreden i en episode av Bewitched. Han har også dukket opp i en episode i den sjette sesongen av Pantertanter, hvor han spilte en beiler som heter Tony Delvechio.
På 1980-tallet, i tidsrommet 1985–1987, spilte han rollefiguren Peter Stavros i såpeserien Falcon Crest.
Romero ble aldri gift, men deltok regelmessig i det sosiale livet i Hollywood, der han møtte flere attraktive skuespillere.
Cesar Romero døde i 1994 av omfattende bronkitt og lungebetennelse. Han ble kremert og hans aske ble begravet i Inglewood Park Cemetery i Inglewood i California.
Erik Udø Pedersen
Erik Udø Pedersen (født 9. april 1994) er en norsk friidrettsutøver fra Mandal som representerer Ullensaker/Kisa IL. Tidligere representerte han Holum IL, IK Tjalve og Kristiansand Løpeklubb.
Han vant seks NM-gull og 13 NM-medaljer på 1500 meter, 3000 meter, terrengløp og stafett i perioden 2013–2020.
Åsskard
Åsskard (Åsgård) er en tidligere kommune i Møre og Romsdal som fra 1837 var del av Stangvik formannskapsdistrikt.
Åsskard ble skilt ut som egen kommune 1. mai 1895. Kommunen hadde da 629 innbyggere.
1. juli 1915 ble en del av Halsa kommune med 114 innbyggere overført til Åsskard.
1. januar 1965 ble Åsskard kommune og en del av Stangvik kommune slått sammen med Surnadal til dagens Surnadal kommune. Åsskard hadde ved sammenslåingen 1 014 innbyggere.
Kzylordynia
Kzylordynia er en utdødd slekt av biller som hører til familien praktbiller (Buprestidae). Slekten er beskrevet fra øvre kritt-tiden (ca. 94 - 89 millioner år før nåtid) i Kasakhstan.
Utseende
En middelsstor (ca. 14 millimeter) praktbille.
Utbredelse
Slekten ble beskrevet basert på et eksemplar fra Kzyl-Zhar i Kasakhstan.
Lea Myren
Hun ble kjent etter å ha spilt hovedrollen Maya i NRKs dramaserie Jenter (2013–2015; 2018). Senere har hun spilt hovedrollene Jeanette i NRKs situasjonskomedie Familien Lykke (fra 2020) og Monica «Tatærn» Larsen i TV 2-dramaserien Kids in Crime (fra 2022).
Myren har også opptrådt som birolle i en rekke NRK-serier, inkludert situasjonskomedien Side om side (2018) og ungdomsserien Blank (2019).
Oppvekst og skolegang
Lea Mathilde Skar-Myren er oppvokst i Oslo som første datteren til forskeren Ane-Marthe Skar. Etter å ha gått ungdomsskolen på Fyrstikkalleen skole tok Myren dramalinjen ved Hartvig Nissens skole; hun gikk ut fra videregående skole i 2020. Myren har i ettertid studert fysisk teater i Paris i Frankrike.
Karriere
Myren hadde sine første TV-opptredener i 2009 i NRKs barne-TV-serie Superia, der episodene inneholdt innslag hvor hun og jevnaldrende barn guidet seerne gjennom et dataspill. Siden spilte hun hovedrollen som «Maya» i den første sesongen av NRKs dramaserie Jenter (2013). I de fire første sesongene frem til 2015 spilte Myren en av hovedrollen som Maya. Etter de fire første sesongene overtok en ny venninnegjeng, med søsteren til Maya i spissen. Deretter ble hun en birolle i produksjonen, som var med sporadisk.
Hun hadde senere en birolle i en episode av NRKs situasjonskomedie Side om side (2018). I 2019 hadde hun flere biroller i ulike TV-serier, blant annet i ungdomsserien Blank og situasjonskomedien Allerud VGS. Myren hadde samme år også en statistrolle i «Dottera» ved Det Norske Teatret, og arbeidet som lyssjef i Nissenrevyen. Hun fikk året etter hovedrollen som «Jeanette» i NRKs situasjonskomedie Familien Lykke.
I 2021 arbeidet Myren som en klesmodell for merket Also Worldwide, og bidro med promotering av Also Worldwide. Myren hadde også sin første filmopptreden i Aldri i Livet, og opptrådte i musikkvideoen til Kristian Skylstads «Never Lose That Childish Glow in Your Eyes».
South Elgin (Illinois)
South Elgin er en amerikansk by som ligger i Kane County i Illinois.
Den har 21,985 innbyggere (2010) og dekker et areal på 7,18 kvadratmile.
Falls Festival
Falls Festival er en musikkfestival som holdes hvert år rundt nyttår i Marion Bay på Tasmania og i Lorne i Victoria i Australia. Festivalen går over tre dager, fra 29. desember til 1. januar hvert år. De største artistene spiller som regel den 30. og 31. desember. Festivalen på Tasmania og festivalen i Victoria arrangeres samtidig og med de samme artistene.
I 1995 ble festivalen for første gang holdt over to dager og i 1996 endret man navnet til The Falls Festival. Festivalen i 1999 var den første som ble holdt utenfor Lorne, den ble da midlertidig flyttet til Torquay.
På grunn av arrangementets lengde bringer publikum ofte med seg telt til festivalen. Mange av artistene som opptrer på Fall Festival spiller innen blues – og folksjangeren, men rock, hiphop og elektronika er også representert.
Falls Festival 2005
Blant artistene i 2005 var:
Falls Festival 2007
(* kun Lorne), (** kun Marion Bay)
Bloomingdale (Illinois)
Bloomingdale er en amerikansk by som ligger i DuPage County i Illinois.
Den har 22,018 innbyggere (2010) og dekker et areal på 18,17 km².
Trond Eklestuen
Trond Eklestuen (født 1837 i Lom, død 1916 i Vågå), også kalt «Skrap-Trond», var en norsk antikvitet- og bygdekunstoppkjøper.
Eklestuen drev en årrekke kjøp og salg av gamle gjenstander i Gudbrandsdalen, mye solgt til norske museers samlinger. Eklestuen har hovedæren for bevaringen av Garmo stavkirke, og samlet deler fra stavkirken som var blitt revet og auksjonert bort. Kirken kunne senere gjenreises og står idag på Maihaugen.
William Shakespeare
William Shakespeare (døpt 26. april 1564 i Stratford-upon-Avon i England, død samme sted) var en engelsk dikter og skuespillforfatter. Han blir betraktet som den største engelskspråklige forfatteren. Han kalles Englands nasjonaldikter og «skalden fra Avon», eller ganske enkelt «skalden». Ben Jonson ga ham navnet «svanen fra Avon». Forfatterskapet består av rundt 38 eller 39 skuespill, 154 sonetter, to lange fortellende dikt og flere andre dikt. Skuespillene er oversatt til alle store språk og fremføres oftere enn andre dramatikeres skuespill.
Shakespeare ble født og vokste opp i Stratford-upon-Avon. Da han var 18 år gammel giftet han seg med Anne Hathaway, som han fikk tre barn med: Susanna og tvillingene Hamnet og Judith. Han reiste til London en gang mellom 1585 og 1592 og innledet en vellykket yrkeskarriere som skuespiller, forfatter og deleier av skuespillerselskapet Lord Chamberlain's Men, som senere ble hetende King's Men. Han trakk seg antagelig tilbake til Stratford omkring 1613, hvor han døde tre år senere.
Shakespeare skrev mesteparten av sine kjente verker mellom 1590 og 1613. De tidlige skuespillene hans var hovedsakelig komedier og krønikespill, sjangre han forfinet innen slutten av 1500-tallet. Han skrev i hovedsak tragedier frem til 1608; for eksempel klassikerne Hamlet, Macbeth og Romeo og Juliet. På slutten av livet skrev han tragikomedier og samarbeidet med andre skuespillforfattere. Mange av skuespillene hans ble utgitt i utgaver av varierende kvalitet og grad av nøyaktighet i hans levetid. To av hans tidligere teaterkolleger, John Heminges og Henry Condell, utga Shakespeares samlede skuespill (bortsett fra to) i 1623. Samlingen ble hetende «First Folio».
Tidlig liv
William Shakespeare var sønn av John Shakespeare, en veletablert hanskemaker og alderman (bystyremedlem) fra Snitterfield, og Mary Arden, datteren av en velstående jordeier og bonde. Han ble født ved Stratford-upon-Avon, og døpt den 26. april 1564. Hans egentlige fødselsdato er ikke kjent, men den er tradisjonelt blitt satt til 23. april, Jørgensdagen eller St. Georgsdagen. Denne datoen, som kan bli sporet tilbake til feiltagelse hos en forsker på 1700-tallet, har vært tiltalende ettersom Shakespeare døde den 23. april 1616. Han var sine foreldres tredje barn av åtte, og den eldste overlevende sønnen.
Ildrørsopp
Ildrørsopp (Suillellus luridus) er en sopp i steinsoppfamilien (boletus). Ildrørsopp er en rørsopp, og har dermed et mykt, svampaktig lag under hatten. Arten ble vitenskapelig beskrevet først av Jacob Christian Schäffer i 1774, men har siden blitt rekategorisert. William Murrill plasserte den i gruppen suillellus. Synonymet Boletus luridus brukes også.
William Shakespeare
Tidlig liv
Selv om opptegnelser for denne perioden ikke har blitt bevart, er de fleste biografer enige om at Shakespeare fikk sin utdannelse ved King's New School i Stratford, en gratis skole som ble opprettet i 1553, omtrent en halv km fra hvor han bodde. Det finnes imidlertid ingen skriftlige kilder som bekrefter dette. Gymnasskoler varierte i kvalitet i elisabethansk tid, men pensum var diktert ved lov som var gjeldende i hele England, og skolen måtte gi en omfattende utdannelse i blant annet latin grammatikk og klassikerne.
Ildrørsopp
Kjennetegn
Fruktlegemets hatt kan bli mellom 5–20 cm bred. Unge eksemplarer er halvkuleformet, men blir etterhvert hvelvet. Fargen på hatthuden er som oftest oransjebrun til mørkebrun, men kan i visse tilfeller være olivenbrun. Hatthuden kjennes semsket eller fløyelsaktig og tørr, men oppleves klebrig i fuktig vær. Rørlaget under hatten er gult straks etter gjennomskjæring, av og til med et grønnlig skjær. Sett fra undersiden er rørlaget rødbrunt og det anløper blått ved trykk. Sporepulveret er olivenbrunt.
William Shakespeare
Tidlig liv
I en alder av 18 år giftet Shakespeare seg med den 26 år gamle Anne Hathaway. Kirkerådet ved bispesetet i Worcester utstedte en ekteskapspakt den 27. desember 1582. To av Hathaways naboer postet obligasjonsgjeld den neste dagen som sikkerhet for at det var ingen hindringer for inngåelse av ekteskapet. Paret må ha arrangert seremonien i en del hastverk ettersom kansleren ved Worcester tillot at ekteskapslysningen ble lest en gang framfor de vanlige tre ganger. Annes graviditet kan ha vært grunnen for dette. Seks måneder etter bryllupet fødte hun en datter, Susanna, som ble døpt den 26. mai 1583. To tvillinger, sønnen Hamnet og datteren Judith, fulgte bortimot to år senere, og ble døpt den 2. februar 1585. Hamnet døde av ukjente årsaker elleve år gammel og ble gravlagt den 11. august 1596.
Ildrørsopp
Kjennetegn
Stilken blir mellom 5–12 cm i høyden og 2–5 cm tykk. Den kan være rett eller den kan være tykkere i bunn enn på øverst. Stilken er bar, uten krage og slire, men har årenett. Årenettet er den enkleste måten å skille mellom ildrørsopp og blodrørsopp. Steinsopper kan minne i fasongen, men de har et hvitt årenett, ikke svart, og rørlaget dens er beige til olivenbrunt.
William Shakespeare
Tidlig liv
Etter fødselen til tvillingene er det få historiske spor fra Shakespeare før han er nevnt som en del av teaterlivet i London i 1592. På grunn av dette gapet har forskere tidvis referert til årene mellom 1585 og 1592 som Shakespeares «tapte år». Biografer som har forsøkt å redegjøre for denne perioden har gitt mange apokryfiske fortellinger. Nicholas Rowe, Shakespeares første biograf, gjenfortalte en Stratford-legende at Shakespeare flyktet til London for å unnslippe straffeforfølgelse for krypskytteri av dåhjort. En annen historie fra 1700-tallet vil ha det til at Shakespeare begynte sin teaterkarriere ved å sko hester for teaterkunder og andre tilknyttet teaterlivet i London. John Aubrey rapporterte at Shakespeare hadde vært en landsens skolelærer. En del forskere på 1900-tallet har foreslått at Shakespeare kan ha vært ansatt som skolemester av Alexander Hoghton av Lancashire, en katolsk landeier som navnga en viss «William Shakeshafte» i sitt testamente. Ingen bevis har underbygget slike historier annet enn rykter etter hans død.
Ildrørsopp
Utbredelse
Ildrørsoppen er ofte å finne i rik løvskog i nærheten av eik og bøk og ofte på kalkholdig jord. Den er godt representert i Sverige (særlig på Gotland), i Danmark, i Storbritannia og i Slovenia og nordlige Kroatia. Den finnes også i Baltikum, i Spania, i Sentral-Europa og i Mexico i mindre grad. I Norge er den sjelden, men den er observert ved Oslofjorden.
William Shakespeare
London og teaterkarriere
Shakespeare regnes gjerne som tidenes mest betydelige skuespillforfatter. Hans skuespill er blitt oppført i over 500 år, og han er fortsatt den mest spilte dramatiker i verden.
Det er ikke nøyaktig kjent når Shakespeare begynte å skrive, samtidige hentydninger og opptegnelser av framførelser viser at flere av hans skuespill var på teatrene i London ved 1592. Han var uansett godt nok kjent i London til å bli angrepet på trykk av skuespillforfatter Robert Greene:
Hva som er den nøyaktige meningen i ordene til Greene har vært diskutert blant forskerne, men de fleste er enige om at Greene anklager Shakespeare for å strekke seg over sin sosiale rang i et forsøk på å være likemann med universitetsutdannede forfattere, slike som Christopher Marlowe, Thomas Nashe og Greene selv. Frasen om tigerhjertet er en parodi på linjen «Oh, tiger's heart wrapped in a woman's hide» («Å, tigerens hjerte skjult i en kvinnes hud») fra Shakespeares Henrik VI, del 3, sammen med ordspillet «Shake-scene», som identifiserer Shakespeare som Greens mål.
Greenes angrep er den første skriftlige benevnelsen av Shakespeares karriere i teateret. Biografer har foreslått at hans karriere må ha begynt en gang fra midten av 1580-årene og til rett før Greenes bemerkning. Fra 1594 ble Shakespeares stykker framført utelukkende av Lord Chamberlain's Men, et selskap eid av en gruppe skuespillere, inkludert Shakespeare, som snart ble det ledende skuespillselskapet i London. Etter at dronning Elisabeth døde i 1603, ble selskapet belønnet med en kongelig patent av den nye kongen, Jakob I, og de endret sitt navn til King's Men.
I 1599 bygget en sammenslutning av selskapets medlemmer deres eget teater på sørbredden av elven Thames som de kalte Globen. Globe Theatre ble gjenåpnet av Dronning Elisabeth 2 i 1996 med stor ståhei og fyrverkeri. Globen var gjenoppbygget slik man mener det så ut på 1600-tallet. Globen ligger rett sør for Blackfriars Bridge. I 1608 overtok dette fellesskapet også Blackfriars innendørsteater. Opptegnelser av Shakespeares eiendomskjøp og investeringer indikerer at selskapet gjorde ham til en velholden mann. I 1597 kjøpte han det nest-største huset i Stratford, New Place, og i 1605 investerte han i en andel av sognetiender i Stratford.
En del av Shakespeares skuespill ble utgitt i quarto-utgaver fra 1594 (quarto er et teknisk begrep som beskriver formatet på en bok). Ved 1598 hadde hans navn blitt et salgsargument og begynte å bli vist på tittelsidene. Shakespeare fortsatte å spille i sine egne og i andre skuespill etter at han fikk suksess som dramatiker. 1616-utgaven av Ben Jonsons Works (Verker) navngir Shakespeare på skuespillerlisten av de som var med på oppføringen av Every Man in His Humour (1598) og Sejanus, His Fall (1603). Fraværet av hans navn fra 1605-listen for Jonsons Volpone har blitt tatt som et tegn på av en del forskere at hans skuespillerkarriere ebbet ut på denne tiden. Den første folio-utgaven av 1623 lister imidlertid Shakespeare som en av «hovedskuespillerne i alle disse skuespillene», en del som ble satt opp etter Volpone, skjønt vi kan ikke vite med sikkerhet hvilke roller han spilte. I 1610 skrev John Davies fra Hereford at «gode Will» spilte «kongelige» roller. I 1709 videreformidlet Rowe en tradisjon om at Shakespeare spilte spøkelset til Hamlets far. Senere tradisjoner har opprettholdt at han også spilte Adam i Som dere vil ha det og i koret i Kong Henrik V, skjønt en del forskere tviler kildene til denne informasjonen.
Shakespeare delte sin tid mellom London og Stratford i løpet av sin karriere. I 1596, året før han kjøpte New Place som familiehjem i Stratford, levde Shakespeare i sognet St. Helen's i Bishopsgate, nord for elven Thames. Han flyttet over elven til Southwark ved 1599, året hans selskap begynte å bygge Globe-teateret der. Ved 1604 hadde flyttet nord for elven igjen til et område nord for St. Pauls katedral med mange fine hus. Her leide han rom fra en fransk hugenott ved navn Christopher Mountjoy som lagde parykker for kvinner og annet hodeplagg.
Senere år og død
Rowe var den første biografen som førte videre tradisjonen at Shakespeare trakk seg tilbake til Stratford en del år før han døde, men pensjonering fra alt arbeid var uvanlig på denne tiden. I 1612 ble han innkalt som vitne i en rettssak angående Mountjoys datter Marys ekteskapsavtale. I mars 1613 kjøpte han en portnerbolig i det tidligere nonneklosteret Blackfriars, og fra november 1614 var han i London i flere uker med sin svigersønn, John Hall.
Etter 1606–1607 skrev Shakespeare færre skuespill, og det er ingen som er tilskrevet ham etter 1613. Hans siste tre stykker er samarbeid, sannsynligvis med John Fletcher, som etterfulgte ham som husforfatter for King’s Men.
Shakespeare døde den 23. april 1616 og ble overlevd av sin hustru og to døtre. Susanna hadde giftet seg med en lege, John Hall, i 1607, og Judith hadde giftet seg med Thomas Quiney, en vinhandler, to måneder før Shakespeare døde.
I sitt testamente etterlot Shakespeare den største delen av hans store eiendommer til sin eldste datter Susanna. Vilkårene ga instrukser at hun skulle gi dem videre intakt til «den første sønn av hennes kropp». Familien Quiney fikk tre barn, som alle døde før de ble gift. Familien Hall fikk en datter, Elizabeth, som ble gift to ganger uten å få barn i 1670, og således avsluttet Shakespeares direkte slektslinje. Shakespeares testamente nevnte knapt hans hustru Anne som sannsynligvis ble gitt automatisk en tredjedel av hans eiendommer. Han gjorde imidlertid et poeng at å etterlate henne «min nest-beste seng», en testamentering som har ført til mye spekulasjon. En del forskere har sett på det som en fornærmelse til hustruen, mens andre har ment at nest-beste sengen ville ha vært ekteskapssengen og således rik på betydning.
Shakespeare ble gravlagt i koret på Treenighetskirken i Stratford to dager etter hans død. Gravsteinen som dekker hans grav er innskrevet med en forbannelse mot å fjerne hans bein:
En gang før 1623 ble det reist et monument i hans minne på nordveggen og med en byste av ham som viser ham mens han skriver. Dens plakett sammenligner ham med Nestor, Sokrates og Vergil. I 1623, i forbindelse med utgivelsen av Første folio, ble Droeshout-graveringen utgitt
Da William Dugdale besøkte Stratford upon Avon i 1634 på sin reise rundt i England for å nedtegne landemerker, monumenter og inskripsjoner til sin bok The Antiquities of Warwickshire (1656) så dette monumentet ikke slik ut som beskrevet ovenfor. Det viste en helt annen figur som hvilte sine armer på en ullpute.
I 1761 ble monumentet endret, slik at det viste en mann med en penn i den ene hånden. Imidlertid var skriveunderlaget fortsatt en pute.
Shakespeare har siden blitt feiret i mange statuer og minnesmerker rundt om i verden, inkludert gravmonumenter i Katedralen i Southwark og Poet's Corner i Westminster Abbey.
Forfatterskapet
William Shakespeare er kjent både for sine 38 skuespill og sine 154 sonetter. I sin samtid var han kanskje mest kjent for sonettene, selv om det er skuespillene som i historiens løp har skjenket ham hans verdensberømte ettermæle. Hans dramatiske verk kan deles inn i fire perioder. I perioden 1589 til cirka 1594 skrev han historiske skuespill med stoff tatt fra Englands historie. Shakespeare skrev i denne perioden både komiske og tragiske stykker som var preget av hans mesterlige stil og komposisjon. Richard III og Kong Henrik VI er eksempler på skuespill fra denne perioden.
I perioden fra 1594 til cirka 1599 fortsatte han å skrive historiske stykker som for eksempel Richard II og Kong Henrik IV. De fleste av hans komiske skuespill som En midtsommernattsdrøm, Kjøpmannen i Venedig og Som dere vil ha det stammer også fra denne perioden. Her viser han mer modenhet, hans følsomme sider kommer også klarere frem. I den tredje perioden, fra 1599 til cirka 1608, skrev han sine store tragiske stykker som Hamlet, Othello, Kong Lear og Macbeth. Han skrev også noen mørke og bitre komedier som Når enden er god, er allting godt i denne perioden.
I den siste perioden, fra 1608 til 1613, skrev Shakespeare sine eventyrspill som for eksempel Stormen, som trolig er inspirert av advokaten William Stracheys beretning om en tre dagers storm han kom ut for etter å ha forlatt Plymouth 2. juni 1610 med kurs for den nyanlagte kolonien Jamestown i Virginia. Stracheys skip forliste ved Bermuda, der han og følget hans oppholdt seg i ni måneder mens de bygget nye skip. En i følget, John Rolfe, mistet kone og barn på Bermuda, men selv kom han seg videre til Virginia, der han grunnla tobakksindustrien og giftet seg med høvdingdatteren Pocahontas. Strachey skrev senere en beretning om den dramatiske ferden.
Begge hans siste skuespill, Henry VIII og The Two Noble Kinsmen anses nå for å være helt eller delvis skrevet sammen med John Fletcher i 1613.
Shakespeare i ettertid
Shakespeare var en høyt verdsatt poet og skuespillforfatter i sin egen tid; men dette omdømmet var ikke den gang like stort som det ble på 1800-tallet. Romantikerne opphøyet Shakespeare til geni. George Bernard Shaw hånet tilhengerne av Shakespeare blant viktorianerne på 1800-tallet. På 1900-tallet ble hans verker gjentatte ganger oppdaget av nye bevegelser innen teaterkunsten. Hans skuespill forblir høyst populære i dag, og blir stadig fremført og gjenfortolket i forskjellige kulturelle og politiske kontekster over hele verden.
Spekulasjoner om Shakespeare
Lite dokumentasjon vedrørende Shakespeares privatliv finnes. Det har derfor blitt spekulert i hans seksualitet, religiøse overbevisninger og om hvorvidt verkene som ble tilskrevet ham var skrevet av andre. Det har vært skrevet rundt 4000 bøker og titusenvis artikler om hvem som egentlig skrev verkene.
Forfatterskap
Rundt 150 år etter Shakespeares død oppstod tvil om forfatterskapet tilskrevet ham. Andre kandidater foreslått å ha skrevet Shakespeares verker i stedet for Shakespeare, har blant annet vært Francis Bacon, Christopher Marlowe, Edward de Vere, 17. jarl av Oxford og Henry Neville (død 1615). En rekke «gruppe-teorier» har også blitt foreslått. Mens noen akademikere mener det er grunn til å stille spørsmål ved den tradisjonelle tilskrivelsen,, har det vært stor populær interesse for emnet, kanskje særlig «Oxford-teorien» (at det var Edward de Vere som var Shakespeare), og som fortsatt eksisterer. Det skeptikerne har gjort og fortsatt gjør er å inngi «rimelig tvil» om de fakta som allerede eksisterer. Ifølge Michael Shermer har ikke skeptikerne lagt frem fakta som beviser det motsatte, og har ikke rokket ved de at Shakespeare skrev Shakespeare. Et vedvarende problem med de alternative Shakespeare-teoriene er blant annet at det finnes håndgripelig historisk dokumentasjon.